Uned 101: Cyflwyniad i’r Amgylchedd Adeiledig

# Enghraifft o gynllun gwaith

Mae’r cynllun gwaith enghreifftiol hwn yn cynnwys dysgu yn yr ystafell ddosbarth ar gyfer Uned 101. Mae’n seiliedig ar dair awr y sesiwn ar gyfer pum sesiwn. Mae’n enghraifft yn unig o gynllun gwaith posibl ac mae’n seiliedig ar ddamcaniaeth mewn canolfan Addysg Bellach, ond gellir ei ddiwygio i gyd-fynd â’r holl gyfleusterau dysgu gyda’r addasiadau angenrheidiol i ddiwallu anghenion dysgwyr unigol.

**Gallwch ddefnyddio'r cynllun gwaith enghreifftiol fel y mae, ei addasu neu dynnu cynnwys ohono i greu cynllun gwaith sy'n addas i'ch anghenion cyflawni. Gellir ei addasu hefyd drwy ychwanegu gweithdai theori ac ymarferol i gynorthwyo dysgwyr sydd ag amser dysgu ychwanegol neu sydd ei angen.**

**Anogir tiwtoriaid hefyd i ennyn diddordeb dysgwyr yn eu hamgylchedd adeiledig lleol drwy adeiladu ar y gweithgareddau yn y cynllun gwaith enghreifftiol hwn gan ddefnyddio enghreifftiau lleol lle bo hynny’n bosibl.**

Dylai canolfannau hefyd ymgorffori’r themâu a ganlyn, lle bo hynny’n briodol, fel llinynnau sy’n rhedeg drwy bob un o adrannau’r cymhwyster. Er nad oes cyfeiriad penodol atynt yn yr adran ar gynnwys yr adran, mae City and Guilds o’r farn bod y rhain yn hanfodol wrth addysgu’r cymhwyster:

* ystyriaethau iechyd a diogelwch, yn enwedig yr angen i bwysleisio wrth ddysgwyr fod yn rhaid iddynt ystyried iechyd a diogelwch pobl eraill yn ogystal â nhw eu hunain
* Sgiliau Hanfodol (Cymhwyso Rhif, Cyfathrebu, Llythrennedd Digidol a Chyflogadwyedd)
* tasgau estynedig a materion gwahaniaethu, cynhwysiant, hawl a chydraddoldeb
* materion ysbrydol, moesol, cymdeithasol a diwylliannol
* addysg amgylcheddol a materion Ewropeaidd cysylltiedig
* Gwerthoedd Prydeinig
* defnyddio technoleg gwybodaeth dysgu.

Uned 101: Cyflwyniad i’r amgylchedd adeiledig

# Enghraifft o gynllun gwaith

**Cwrs/cymhwyster:** Cymhwyster Sylfaen mewn Adeiladu a Pheirianneg Gwasanaethau Adeiladu **Enw'r tiwtor:** Rhowch enw’r tiwtor yma

**Nifer y sesiynau**:5 **Oriau cyflwyno**: 15 **Lleoliad**:Rhowch y lleoliad yma **Grŵp**: Rhowch y grŵp yma

|  |
| --- |
| **Deilliannau dysgu**   1. Deall y mathau o adeiladau yn yr amgylchedd adeiledig, a’u pwrpasau 2. Gwybod am y gwahanol fathau o strwythurau yn yr amgylchedd adeiledig |

| Sesiwn | Amcanion/Deilliannau Dysgu **Bydd y dysgwr yn:** | Gweithgareddau ac adnoddau | Gwiriad sgiliau |
| --- | --- | --- | --- |
| 1  3 awr | 1. **Deall y mathau o adeiladau yn yr amgylchedd adeiledig, a’u pwrpasau**   1.1 Mathau o adeiladau yn yr amgylchedd adeiledig. | Gweithgareddau:   * Hwyluso trafodaeth yn y dosbarth. * Cyflwyno PowerPoint 1. * Fel dosbarth, meddwl am restr o’r gwahanol fathau o eiddo domestig y mae dysgwyr eisoes yn ymwybodol ohonynt. Trafod priodweddau a nodweddion dylunio gwahaniaethol y gwahanol fathau o eiddo a’u dibenion. * Gofyn i’r dysgwyr ddod â lluniau o adeiladau yr oedden nhw’n teimlo oedd yn ddiddorol yn eu hardal nhw. Y tiwtor i ddangos amrywiaeth o ffotograffau gan gynnwys adeiladau o wahanol oedrannau a mathau. Defnyddio’r lluniau i gyflwyno trafodaeth am wahanol ddefnydd o adeiladau a sut maent wedi newid dros amser.   Adnoddau:   * **PowerPoint 1: Y mathau o adeiladau yn yr amgylchedd adeiledig, a’u pwrpas** * **Taflen waith 1: Gwahanol fathau o adeiladau a’u dibenion** | Cwestiynau llafar  **Taflen waith 1**  Adborth ar Daflen Waith 1 |
| 2  3 awr | 1. **Deall y mathau o adeiladau yn yr amgylchedd adeiledig, a’u pwrpasau**   1.2 Prif feysydd dyluniadau adeiladu a newidiadau dros amser. | Gweithgareddau:   * Cyflwyno PowerPoint 2. * Trafod sut y cafodd adeiladau traddodiadol eu hadeiladu gan ddefnyddio dulliau adeiladu waliau solet ac fel y cafodd waliau ceudod eu datblygu ar ôl 1919. * Dangos fideo Wales on-line a hwyluso trafodaeth yn yr ystafell ddosbarth ar y datblygiad. * Dysgwyr i drafod mewn grwpiau bach sut yn eu barn hwy fydd llefydd byw, manwerthu a swyddfeydd yn edrych yn y flwyddyn 2050. Pob grŵp i gyflwyno i’r dosbarth.   Adnoddau:   * **PowerPoint 2: Dyluniadau adeiladu allweddol a newidiadau dros amser** * **Taflen waith 2: Dyluniadau adeiladu allweddol a newidiadau dros amser** * **Taflen waith 3: Deall y mathau o adeiladau yn yr amgylchedd adeiledig, a’u pwrpasau** * **Taflen waith 4: Mathau a newidiadau i ddyluniad adeiladau masnachol a diwydiannol** * Y Rhyngrwyd * [www.walesonline.co.uk/business/business-news/what-cardiff-look-like-10-12311665](http://www.walesonline.co.uk/business/business-news/what-cardiff-look-like-10-12311665) | Cwestiynau llafar    **Taflen waith 2**  Adborth ar Daflen Waith 2  **Taflen waith 3**  **Taflen waith 4**  Adborth ar Daflen Waith 3  Adborth ar Daflen Waith 4 |
| 3  3 awr | 1. **Deall y mathau o adeiladau yn yr amgylchedd adeiledig, a’u pwrpasau**   1.3 Y prif ofynion diwylliannol ar gyfer gwahanol adeiladau a strwythurau | Gweithgareddau:   * Cyflwyno PowerPoint 3. * Gofyn i’r dysgwyr ddod o hyd i enghraifft o ganolfan grefyddol, ddinesig neu gelfyddydol, naill ai yn yr ardal neu ymhellach i ffwrdd, a disgrifio sut mae dyluniad yr adeilad yn diwallu ei anghenion diwylliannol. (Taflen waith 5)   Adnoddau:   * **PowerPoint 3: Gofynion diwylliannol ar gyfer gwahanol adeiladau a strwythurau** * **Taflen waith 5: Gofynion diwylliannol ar gyfer gwahanol adeiladau a strwythurau** * Y Rhyngrwyd ar gyfer ymchwil i ganolfannau crefyddol, dinesig a chelfyddydol lleol. | **Taflen waith 5**  Adborth ar Daflen Waith 5 |
| 4  3 awr | 1. **Deall y mathau o adeiladau yn yr amgylchedd adeiledig, a’u pwrpasau**   1.4 Gofynion cymdeithasol ar gyfer cymunedau | Gweithgareddau:   * Hwyluso trafodaeth yn y dosbarth. Trafod y seilwaith a’r cysylltiadau trafnidiaeth sydd ar gael yn eich ardal leol. I ba raddau y maent yn diwallu anghenion y cymunedau ar hyn o bryd? * Cyflwyno PowerPoint 4. * Cwestiynau llafar. * Dysgwyr i drafod beth, yn eu barn nhw, ddylai’r prif flaenoriaethau fod ar gyfer cynllun datblygu lleol yn eich ardal.   Adnoddau:   * **PowerPoint 4: Gofynion cymdeithasol ar gyfer cymunedau** * **Taflen waith 6: Gofynion cymdeithasol ar gyfer cymunedau** * <https://www.gov.uk/guidance/local-plans> | Trafodaeth grŵp ar newidiadau pensaernïol yn yr ardal leol  **Taflen waith 6**  Adborth ar Daflen Waith 6 |
| 5  3 awr | 1. **Gwybod am y gwahanol fathau o strwythurau yn yr amgylchedd adeiledig**   2.1 Gwybod am y mathau o seilwaith a’u pwrpas | Gweithgareddau:   * Hwyluso trafodaeth yn y dosbarth. * Cyflwyno PowerPoint 5. * Cwestiynau llafar. * Dangos glip o YouTube o syniadau ynghylch sut i atal llifogydd yn y DU.   Adnoddau:   * **PowerPoint 5: Gwybod am y gwahanol fathau o strwythurau yn yr amgylchedd adeiledig** * **Taflen waith 7: Deall y gwahanol fathau o strwythurau yn yr amgylchedd adeiledig** * Y Rhyngrwyd * <https://youtu.be/ajWPEX4NpLQ> | **Taflen waith 7**  Adborth ar Daflen Waith 7  Cwestiynau amlddewis |